****Belønningsmidler må brukes for best effekt****

Et mål med bymiljøpakken og byvekstavtalen er økt kollektivandel og reduksjon av biltrafikken. Vi mener derfor at alle som reiser til og fra Nord-Jæren skal kunne bidra til nullvekstmålet i biltrafikken ved å velge kollektive løsninger. Belønningsmidler tenkt brukt til billigere kollektivbilletter må derfor også kunne brukes utenfor de fire kommunene på Nord-Jæren.

Når pengene fra staten skal fordeles må vi velge de beste løsningene som bidrar til størst reduksjon av biltrafikken. Hele regionen må bidra til å redusere biltrafikken inn mot bysentrene. Løsningene må også være praktisk gjennomførbare, og oppleves som fornuftige.

På sikt skal andre byområder også tilbys avtaler for å redusere biltrafikken og redusere klimautslippene. Det er derfor prinsipielt viktig at vi ser på trafikkmønster i hele regioner og arbeidsmarkeder når byvekstavtaler og bymiljøpakker skal inngås.

*Vedtatt av årsmøtet i Rogaland SV 15. -16. februar 2020.*